als_Latn dik_Latn sna_Latn
Konfindustria është organizata më prestigjoze në Shqipëri, që përfaqëson interesat e industrive më të mëdha të Shqipërisë.
Partneriteti i TBU me Konfindustrinë mundëson bashkëpunimin shumëdimensional me disa prej kompanive më të njohura në Shqipëri, Gjermani, Austri, Itali, etj.
Në këto kompani të cilat operojnë në sektorë të ndryshëm të ekonomisë, studentët tanë do të kryejnë praktikat e tyre mësimore, duke implementuar të gjitha njohuritë dhe dijet e fituara gjatë programit mësimor, për ti konsoliduar këto njohuri dhe për të fituar aftësitë e ushtrimit në praktikë të profesionit që ata kanë zgjedhur.
Të udhëhequr nga pedagogët më me përvojë, studentët do të përfshihen gjerësisht edhe në organizimin e kërkimeve dhe studimeve të tregut, fushata marketingu dhe procese të ndryshme inovative në interes të kompanive vendase dhe të huaja. Studentët dhe stafi ynë akademik e administrativ do të jenë promotorë të këtyre bizneseve në tregun shqiptar dhe më gjerë.
Disa prej drejtuesve dhe specialistëve më të njohur të kompanive anëtare të Konfindustrisë, si edhe të organizatave homologe të saj nga vende të ndryshme, do të jenë anëtare të trupave drejtuese të Tirana Business University. Ata do të ftohen si lektorë, udhëheqës për tema studimore apo në biseda me studente, për të transmetuar dije dhe informacion sipas këndvështrimeve praktike të tyre. Mendimet e sugjerimet e tyre do të shërbejnë për përmirësimin dhe përshtatjen e vazhdueshme të programeve dhe metodave studimore në përputhje me kërkesat në zhvillim të tregut.
Bashkëpunimi dhe partneriteti i Tirana Business University me Konfindustrinë dhe kompanitë e biznesit do të jetë afatgjatë dhe do t’i shërbejë në mënyrë të ndërsjellë jo vetëm universitetit dhe studentëve të cilët vetëm nëpërmjet këtij bashkëpunimi unik do të hapin dyert e punësimit dhe të karrierës së tyre profesionale, por edhe vetë kompanitë do të përfitojnë duke punësuar specialistë dhe drejtues biznesi që për herë të parë në Shqipëri do të edukohen me programe mësimore themelet e të cilës janë të krijuara dhe të përshtatura sipas nevojave të vetë biznesit dhe tregut të punës në Shqipëri e më gjerë.
MARRËVESHJET E BASHKËPUNIMIT:
ME BIZNESIN
* OLA 1 shpk, 15.03.2011
* IMS Group, 07.04.2011
* F&M Reklama shpk, 10.04.2011
* Stafani & Co sha, 10.05.2011
* T.E.A shpk, 10.05.2011
* ProCredit Bank sh.a, 14.12.2011
* Iceberg Communication shpk, 06.03.2012
* DM Consulting Services Albania shpk, 18.04.2013
ME INSTITUCIONET DHE ORGANIZATAT
* Alb-Konfindustria (Konfederata e Industrive të Shqipërisë), 12.08.2010
* Yunus Social Business Albania, 22.01.2013
* Instituti i Studimeve Bashkohore, 08.03.2013
* UWC National Committee of Albania, 22.04.2013
* Shoqata Gjermane e Industrisë dhe Tregtisë në Shqipëri, 2013
* Qendra për Hulumtime Strategjike dhe Sociale
ME ZYRAT LIGJORE
* K&H Law Firm shpk, 13.01.2011
* Zaka & Kosta shpk, 23.04.2011
* Kalo & Associates shpk, 10.05.2011
* HM&M shpk, 22.05.2011
als_Latn als_Latn als_Latn als_Latn als_Latn als_Latn als_Latn als_Latn crh_Latn eng_Latn uzn_Latn bem_Latn als_Latn uzn_Latn als_Latn eng_Latn als_Latn als_Latn eng_Latn als_Latn eng_Latn als_Latn als_Latn als_Latn eng_Latn nya_Latn als_Latn fao_Latn